તેમ છતાં, કચ્છ કડવા પાટીદાર જ્ઞાતિમાંથી બનતા સાધુઓને સ્વામીનારાયણ સંપ્રદાયમાં સ્વીકારવામાં આવતા નોહતા. આ અંગેની પીડા અને અપમાનની લાગણીને દૂર કરવા કચ્છ કડવા પાટીદાર સત્સંગ સમાજના અમુક આગેવાનોએ અમદાવાદ ખાતે સ્વામીનારાયણ સંપ્રદાયના ઉચ્ચ કોટીના સાધુઓને ફરિયાદ કરતા, તા. ૦૭-ઓક્ટોબર-૧૯૪૫ના અમદાવાદ ખાતે સનાતન ધર્મના ઉચ્ચ કોટીના જ્ઞાનીઓની એક સભા ભરાયેલ હતી, તેમાં કચ્છ કડવા પાટીદાર જ્ઞાતિના સાધુઓને ન્યાય મળ્યો. આ ન્યાય મહામહેનતે મળે છે, જેણે કારણે આજે સત્સંગી સમાજ ખુબજ ગૌરવ અનુભવે છે.